Kospakkies bring trane van vreugde - Business - Erongo
Kospakkies bring trane van vreugde
Bejaardes het breed geglimlag toe ’n visonderneming hulle met kospakkies verras het.
14 January 2020 | Business
Verteenwoordigers van Erongo Marine Enterprises (EME) het op Kersdag kospakkies aan 260 bejaardes langs die kus versprei.
Die maatskappy het ook geskenke aan 32 weeskinders van die Happy Land Day Care en Kleuterskool in Hentiesbaai oorhandig en N$10 000 aan die Jonah Home-weeshuis in Walvisbaai geskenk as deel van sy jaarlikse welwillendheidsprogram.
Die kospakkies het noodsaaklike voedselitems bevat en is uitsluitlik aan kwesbare bejaardes in Swakopmund se Mondesa-, Tamariskia- en DRC-buurte sowel as in die Kamwandi woonbuurt op Hentiesbaai versprei.
Die senior burgers het hul dank teenoor die onderneming uitgespreek. Die kospakkies het verligting vir hulle gebring, aangesien baie in absolute armoede leef en nie altyd weet waar hul volgende ete vandaan gaan kom nie.
“Alhoewel ons nie na almal kan uitreik nie, probeer EME ’n klein verskil maak in die onderskeie streke van ons land deur in hierdie tyd kospakkies te versprei,” het die bestuurende direkteur, dr. Martha Uumati, tydens ’n byeenkoms vir bejaardes in die Lutherse Kerk in Mondesa gesê waar van die pakkies uitgedeel is.
Dr Uumati het gesê dit is belangrik om nie die bydrae wat bejaardes gelewer het om die weg vir die land se vryheid te baan, te vergeet nie.
Verlede jaar het die maatskappy kospakkies aan bejaardes in die Hardap-, Otjozundjupa- en Kunenestreek oorhandig.
Die skenkings is moontlik gemaak deur EME se trust vir korporatiewe maatskaplike ontwikkeling, die Arechanab Community Trust en ook die Unity Community Trust.
EME is 'n filiaal van die Oceana-groep. Die onderneming wat in Walvisbaai gebaseer is, is 'n leier in die maasbanker vis sektor en lewer topgehalte produkte aan plaaslike en internasionale markte.
These are Swakop’s top healthy eateries
1 week ago - 14 January 2020 | Business
DP World, !Nara Namib take hands
Global trade enabler DP World signed a Memorandum of Understanding (MoU) with !Nara Namib Free Economic Industrial Zone some time ago. The partnership seeks...
Lugballon gaan unieke uitsig bied
1 month - 24 December 2019 | Business
Swakopmund • [email protected] Destination Swakopmund is tans hard aan die werk om Swakopmund in ‘n alles-in-een-toerismebestemming te omskep. Vanuit die inisiatief spruit reeds...
1 month - 11 December 2019 | Business
Eet in die wolke
1 month - 03 December 2019 | Business
Swakopmund • [email protected] is nie vir sissies nie.Hiervan kan enige besoeker aan FlyDining getuig en binnekort gaan Swakopmund ook spog met een van dié unieke...
Ontsoutingsaanleg les Erongo streek se dors ...
1 month - 26 November 2019 | Business
Wlotzkasbaken • Leandrea Louw Die Erongo-ontsoutingsaanleg het 50 miljoen kubieke meter (50 miljard liter) drinkwater geproduseer sedert dit in 2010 begin werk het.Die anleg is...
Nuwe gesig vir supermark
Karibib • [email protected] Woermann Brock (WB) Supermark Karibib is onlangs vanuit die grond af op oorgebou. Luidens Konrad Schwieger, die bemarkingsbestuurder by die winkelgroep, het...